Diari Oficial de la Generalitat Valenciana


Sumari del DOGV 6318, del 26-07-2010 (2010/8169)

Notificació de la sentència dictada en el judici ordinari número 243/2009.
--------------------------------------------------------------------------

### Dades del document

Número de DOGV
:   6318

Data del DOGV
:   26-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8169


Organisme emissor
:   Jutjat de Primera Instància i Instrucció Número 1 de Sueca

Tipus de document
:   Edicte

Notificació de la sentència dictada en el judici ordinari número 243/2009. [2010/8169]  
Judici ordinari número 243/09  
«Sentència 27/2010  
Sueca, 26 de febrer de 2010  
Clara España Arbona, magistrada del Jutjat de Primera Instància i Instrucció número 1 de Sueca i partit, he vist i oït les presents actuacions de judici ordinari registrades amb el número 243/09, promogudes per la procuradora Sara Blanco Lletí, en nom i representació d'Unitat 2000, SL, assistida de la lletrada Ana Isabel Civico Vega, contra Transportes Hermanos Gómez Moraga, SL, en rebel·lia, en exercici d'acció de reclamació d'una quantitat, i han resultat els següents:  
Antecedents de fet  
1. La procuradora Sara Blanco Lletí, en nom i representació d'Unitat 2000, SL, va presentar la demanda de judici ordinari el 18 de març de 2009 contra Transportes Hermanos Gómez Moraga, SL, en exercici d'acció de reclamació de 36.633,99 euros. Aquesta petició està basada en fets que consignava en la demanda i acabava demanant al Jutjat que dicte sentència per la qual condemne la demandada en els termes sol·licitats.  
2. Mitjançant la interlocutòria de 7 de maig de 2009, es va admetre a tràmit la demanda i es va traslladar a la part demandada perquè contestara dins del termini de 20 dies, cosa que no va efectuar dins del termini establit i en la forma escaient.  
Mitjançant la provisió d'1 de desembre de 2009, es va declarar al demandat Transportes Hermanos Gómez Moraga, SL, en rebel·lia, atesa la falta de contestació a la demanda i es van citar les parts a l'audiència prèvia per al 26 de febrer de 2010, data en què es va celebrar amb el resultat que figura en les actuacions, en què no va comparéixer la demandada i el demandant va sol·licitar que es reproduïsca la documental que consta en les actuacions, i que de conformitat amb l'article 429.8 de la LEC es dicte sentència sense necessitat d'assenyalar judici.  
3. En la tramitació d'aquest judici s'han observat totes les prescripcions legals.  
Fonaments de dret  
1. Exercita l'entitat actora acció de reclamació de 36.013,41 euros, suma que deu el demandat Transportes Hermanos Gómez Moraga, SL, com a conseqüència de les relacions comercials mantingudes amb la part actora dedicada a la comercialització de carburants a través de l'explotació d'una estació de servei i en concret per l'impagament de les dues factures dels mesos de novembre i desembre de 2008 pels imports de 26.013,41 euros i 10.620,58 euros, que s'hi adjunten com a document 1 i 3 de la demanda.  
Pel que fa a les actuacions són aplicables els articles 1089 i següents sobre les obligacions que naixen dels contractes i en concret els articles 1254 i següents del Codi Civil sobre l'eficàcia i validesa dels contractes entre les parts contractants.  
La demandada rebel no esgrimeix cap motiu d'oposició davant d'aquesta reclamació.  
2. De la prova practicada a l'acte de la vista, ço és la documental incorporada junt a la demanda, que no ha sigut impugnada atesa la incompareixença de la contrapart, resulten acreditats els extrems continguts en la demanda.  
Aquests són que la demandant va subministrar combustible al demandat als mesos de novembre i desembre de 2008, i que s'han adjuntat com a documents 2 i 4 de la demanda els proveïments de carburant que efectivament es van produir, l'import dels quals es reclamen a les factures 1 i 3, respectivament, en els quals, igualment, es detallen les matrícules dels vehicles que es van proveir de carburant així com el tipus de combustible.  
Per això, atés que no consta que la suma reclamada en actuacions, segons les factures esmentades, s'haja pagat, pel fet de no haver-se practicat cap prova per la demandada, atesa la seua incompareixença, en virtut del principi de la càrrega probatòria, article 217 de la LEC, és procedent la condemna de Transportes Hermanos Gómez Moraga, SL, a pagar a l'actora la suma de 36.633,99 euros.  
3. En virtut del que disposa l'article 1101 del Codi Civil sobre l'obligació d'indemnitzar els danys i perjudicis causats, els qui en el compliment de les seues obligacions incórreguen en dolo, negligència o morositat, y els qui de qualsevol manera contravingueren al tenor d'aquelles, així com del que recullen els articles 1108 i 1109 del Codi Civil, és procedent condemnar la demandada, Transportes Hermanos Gómez Moraga, SL, al pagament dels interessos legals.  
4. En virtut de l'article 3941.1 de la LEC, és procedent imposar les costes a Transportes Hermanos Moraga, SL.  
Vistos els preceptes legals esmentats, i els altres aplicables de manera especial i general.  
Dispositiva  
Estime la demanda interposada per la procuradora Sara Blanco Lletí, en nom i representació d'Unitat 2000, SL, i en conseqüència condemne Transportes Hermanos Gómez Moraga, SL, a pagar a l'actor la suma de 36.633,99 euros, més els interessos legals, així com al pagament de les costes processals.  
Notifiqueu aquesta resolució a les parts, i indiqueu-los que contra aquesta poden interposar un recurs d'apel·lació en el termini de cinc dies, davant d'aquest mateix Jutjat, i per a davant l'Audiència Provincial de València, i amb el dipòsit previ, LOA/2009, de 3 de novembre.  
Expediu una testimoniança d'aquesta resolució perquè conste en les actuacions.  
Aquesta és la meua sentència, que pronuncie, mane i firme».  
Publicació: la sentència anterior la va donar, llegir i publicar la magistrada jutgessa que l'autoritza en el mateix dia de hui. En done fe.  
Jo, la infrascrita secretària, done fe que aquesta fotocòpia és una reproducció de l'original al qual em remet.  
Sueca, 8 de juliol de 2010.- La secretària judicial: Amparo Díaz Vilar.